jkorsvik/nowiki_second_scrape_merged huggingface dataset:
Ormepadder

Ormepaddene er en av tre nålevende ordner av amfibier, som kjennetegnes ved at de er helt uten bein. Deres utbredelsesområde omfatter tropiske områder av Afrika, det sørøstlige Asia og Amerika.


== Lemmeløse amfibier ==
Ormepaddene var trolig de første av de nålevende amfibiene som skilte seg ut som egen gruppe. De er lemmeløse og har hverken spor av skulder- eller bekkenbelte. De har glatt skinn, selv om de mest primtive artene er utstyrt med skjell i huden av en type som man ellers kun finner hos fisk. Disse artene er således de eneste nålevende tetrapoder med fiskeskjell. De kan ved første øyekast ligne store marker. Skinnet er delt i ringer. Noen av dem kan skille ut gift gjennom skinnet, som i noen tilfelle kan være farlig også for mennesker. Mange oppholder seg mesteparten av tiden nede i bakken, mens noen hovedsakelig er vannlevende og oppholder seg nesten utelukkende i vann. 


== Anatomi ==

Noen arter er utstyrt med en kort hale, mens andre mangler hale helt og kloakkåpningen munner derfor ut helt bakerst på dyret.
Ormepaddene har dessuten utviklet en helt unik tentakkel som brukes til å oppfange duftstoffer. Enkelte deler av øyet er gått med til å utvikle nevnte tentakkelen.
Øynene er svært reduserte, og kan være dekket fullstendig av bein og er dermed ikke lenger synlige. Selv synsnerven kan mangle. Med unntak av balanseorganet er det indre øret svært dårlig utviklet, og de er kanskje døve. De har ganske skarpe tenner, som de bruker til å fange smådyr med. De spiser hovedsakelig mark, insekter og små vivelløse dyr. Noen av dem spiser andre ormepadder. De svelger dyrene hele. 


== Forplantning ==
De har indre befruktning. Hannene har et paringsorgan som innføres i hunnene i to til tre timer. Noen av dem legger egg, mens andre føder levende unger. Hos noen passer moren på eggene og ungene en tid.


== Husdyr ==
Ormepadder holdes som husdyr noen steder i verden. Noen av de vannlevende artene holdes i akvarium og blir ofte feilaktig omtalt som åler. På engelsk omtaler man noen av Typhlonectes-artene som «rubber eels».


== Eksterne lenker ==
(en) Ormepadder i Encyclopedia of Life 
(en) Ormepadder i Global Biodiversity Information Facility 
(no) Ormepadder hos Artsdatabanken 
(en) Ormepadder hos Fossilworks 
(en) Ormepadder hos ITIS 
(en) Ormepadder hos NCBI 
(en) Kategori:Gymnophiona – bilder, video eller lyd på Wikimedia Commons 
Gymnophiona – detaljert informasjon på Wikispecies 
Amphibians: Caecilian
Francesco di Paola Villadecani

Francesco di Paola Villadecani (født 22. februar 1780 i Messina i Sicilia i  Italia, død 13. juni 1861 i Messina) var en av den katolske kirkes kardinaler, og var erkebiskop av Messina 1823–1861.
Han ble utnevnt til kardinal i januar 1843 av pave Gregor XVI.
Han deltok ikke ved konklavet 1846 som valgte pave Pius IX.


== Referanser ==


== Eksterne lenker ==
Biografi på The Cardinals of the Holy Roman Church
Ignazio Giovanni Cadolini

Ignazio Giovanni Cadolini (født 4. november 1794 i Cremona i Italia, død 11. april 1850 i Ferrara) var en av den katolske kirkes kardinaler, og var tilknyttet den romerske kurie. erkebiskop av Ferrara 1843–1850.
Han ble utnevnt til kardinal i januar 1843 av pave Gregor XVI.
Han deltok ikke ved konklavet 1846 som valgte pave Pius IX.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Bernardino Giraud (1721-1782) *1767
Kardinal Alessandro Mattei (1744-1820) *1777
Kardinal Giacomo Giustiniani (1769-1843) *1817
Kardinal Ignazio Giovanni Cadolini (1794-1850) *1826 


== Referanser ==


== Eksterne lenker ==
Biografi på The Cardinals of the Holy Roman Church
Paolo Mangelli Orsi

Paolo Mangelli Orsi (født 30. oktober 1762 i Forlì i Italia, død 4. mars 1846 i Roma) var en av den katolske kirkes kardinaler.
Han ble utnevnt til kardinal i januar 1843 av pave Gregor XVI.


== Referanser ==


== Eksterne lenker ==
Biografi på The Cardinals of the Holy Roman Church
Giovanni Serafini

Giovanni Serafini (født 15. oktober 1786 i Magliano ved Sabina i Kirkestaten, død 1. februar 1855 i Roma) var en av den katolske kirkes kardinaler. Han var tilknyttet Kirkestatens regjering.
Han ble utnevnt til kardinal i januar 1843 av pave Gregor XVI.
Han deltok ved konklavet 1846 som valgte pave Pius IX.
Han var onkel til kardinal Luigi Serafini (kreert 1877).


== Eksterne lenker ==
Biografi på The Cardinals of the Holy Roman Church
Luigi Serafini

Luigi Serafini (født 6. juni 1808 i Magliano ved Sabina i Italia, død 1. februar 1894 i Roma) var en av den katolske kirkes kardinaler. Han var tilknyttet Den romerske kurie, blant annet som prefekt for Den apostoliske signatura 1884–1885, og for Kongregasjonen for det tridentinske konsil 1885–1894.
Han ble utnevnt til kardinal i mars 1877 av pave Pius IX.
Han deltok ved konklavet 1878 som valgte pave Leo XIII.
Han var nevø til kardinal Giovanni Serafini (kreert 1843).


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1778-1876) *1828
Kardinal Luigi Serafini (1808-1894) *1870


== Referanser ==


== Eksterne lenker ==
Biografi på The Cardinals of the Holy Roman Church
Smerdis

Smerdis eller Barydia (død 521 f.Kr.) var en beryktet persisk konge. Den mest brukte greske formen var Smerdis. Hans persiske navn er Bardiya, Ktesias kalte ham Tanooxares, Justinus Mergis og Aiskhylos Mardos.
Smerdis var den yngre sønnen av Kyros den store som ifølge Ktesias utropte ham som guvernør av de østlige provinsene på sin dødsleie. Før Kambyses II satte av gårde til Egypt, sørget Kambyses i hemmelighet for at Smerdis ble drept, ifølge Dareios I i Behistun-inskripsjonen, da han var redd for at han kunne forsøke på et opprør mens han var borte. Hans død ble ikke kjent blant folk, dermed dukket en tronraner frem våren 522 f.Kr. og utgav seg for å være Smerdis og proklamerte seg som konge på et fjell nær den persiske byen Pishiyauv-da.
Takket være det despotiske styret til Kambyses og hans lange fravær i Egypt, anerkjente «hele folket, persere, medere og alle de andre nasjonene» tronraneren, særlig siden han gav fritak for skatt i tre år.
Kambyses begynte å marsjere mot ham, men da han så at hans forsøk var håpløst, drepte han seg selv våren 521 f.Kr. Det virkelige navnet til tronraneren var, ifølge Dareios, Gaumata, en magi prest fra Media. 
Historien om den falske Smerdis blir fortalt av Herodotus og Ktesias ifølge offisielle tradisjoner. Kambyses tilstod drapet på sin bror før han døde og forklarte svindelen offentlig. Men, som Dareios sier, ingen hadde mot til å konfrontere den nye kongen som styrte i syv måneder over hele imperiet. Noen kontrakter fra hans styre er blitt funnet i Babylon, hvor hans navn er stavet Barziya. Dareios sier at han ødela noen templer som Bardyia gjenreiste, og tok vekk flokkene og husene til folket. Denne siste uttalelsen vet man ikke hva betyr, og en kan heller ikke helt forstå alle hendelsene rundt hans ran av tronen, men forsøket til moderne forfattere på å bevise at Gaumata faktisk var den ekte Smerdis og Dareios en tronraner, har slått feil. Det er sikkert at Smerdis overførte setet for styret til Media og det var her i en borg i distriktet Nisaya at han ble overrasket og drept av Dareios og hans seks medsammensvorne i oktober 521.
Hans død ble årlig feiret i Persia med en fest kalt «drapet av en magier» hvor ingen magiere hadde lov til å vise seg.
I det neste året reiste en annen pseudo-Smerdis som het Vahyazdgta seg mot Dareios i det østlige Persia og hadde stor suksess. Men han ble til slutt beseiret, tatt til fange og henrettet. Kanskje er han identisk med kongen Marafis «marafiren», navnet på en persisk stamme, som er med i listen over persiske konger gitt av Aiskhylos.
Cosimo Corsi

Cosimo Corsi (født 10. juni 1798 i Firenze, død 7. oktober 1870 i Agnano) var en av den katolske kirkes kardinaler. Han var tilknyttet den romerske kurie, og ble senere erkebiskop av Pisa 1853–1870.
Han ble utnevnt til kardinal i januar 1842 av pave Gregor XVI, med Santi Giovanni e Paolo som tittelkirke.
Han deltok ved konklavet 1846 som valgte pave Pius IX.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santorio (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Giovanni Carlo Boschi (1715-1788) *1760
Kardinal Bartolomeo Pacca den eldre (1756-1844) *1786
Kardinal Ludovico Micara (1775-1847) *1837
Kardinal Cosimo Corsi (1798-1870) *1845 


== Referanser ==
Tommaso Pasquale Gizzi

Tommaso Pasquale Gizzi (født 22. september 1787 i Ceccano ved Ferentino i Italia, død 3. juni 1849 i Lenola, Fondi) var en av den katolske kirkes kardinaler. Han var tilknyttet det pavelige diplomati og den romerske kurie, og var blant annet nuntius i Sveits og på Sardinia, og senere Statssekretær fra 1846.
Han ble utnevnt in pectore til kardinal i juni 1841 av pave Gregor XVI, og utnevnelsen ble offentliggjort i 1844.
Han deltok ved konklavet 1846 som valgte pave Pius IX.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1767
Kardinal Pietro Francesco Galleffi (1770-1837) *1819
Kardinal Giacomo Filippo Fransoni (1775-1856) *1822
Kardinal Tommaso Pasquale Gizzi (1775-1856) *1839


== Referanser ==


== Eksterne lenker ==
Biografi på The Cardinals of the Holy Roman Church
Bendiks H. Arnesen

Bendiks Harald Arnesen (født 9. juni 1951 i Kvæfjord) er en norsk politiker (Ap).
Han var innvalgt på Stortinget fra Troms 1997–2013, etter å ha vært 4. vararepresentant 1989–1997. 
Arnesen var medlem av Kvæfjord kommunestyre 1972–1975 og 1980–1995, varaordfører 1983–1985 og ordfører 1986–1995. Han var leder i Kvæfjord Arbeiderparti 1980–1986 og leder i Troms Arbeiderparti 1990–1992.
I 2013 ble han ansatt som petroleumsrådgiver for Harstad og Lenvik kommuner. Han har tidligere vært daglig leder i Kvæfjord Utvikling AS 1995–1996 og sjømann i nærmere 15 år.


== Stortingskomitéer ==
2009–2013 medlem i Kontroll- og konstitusjonskomiteen
2005–2009 medlem i Forsvarskomiteen
2005–2009 medlem i Den utvidede utenrikskomiteen
2005–2009 varamedlem i Valgkomiteen
2005–2009 medlem i Fullmaktskomiteen
2001–2005 medlem i Næringskomitéen.
2001–2005 medlem i Fullmaktskomitéen.
2001–2005 varamedlem i Valgkomitéen.
1997–2001 medlem i Sosialkomitéen.
1997–2001 varamedlem i Valgkomitéen.


== Referanser ==


== Eksterne lenker ==
Benediks Arnesen - Store norske leksikon
(en) Bendiks H. Arnesen – kategori av bilder, video eller lyd på Commons 
(no) Bendiks H. Arnesen hos Stortinget 
(no) Bendiks H. Arnesen hos Norsk senter for forskningsdata 
(no) Bendiks H. Arnesens stemmegivning på Stortinget (arkivert) siden 2009 systematisert av organisasjonen Holder de ord
Åge Konradsen

Åge Konradsen (født 28. september 1954 i Lenvik) er en norsk politiker (H). Han var stortingsrepresentant fra 2001 til 2005, innvalgt fra Troms.
Konradsen var ordfører i Lenvik fra 1995 til 2001.


== Stortingskomitéer ==
2001–2005 medlem av Forsvarskomitéen.
2001–2005 varamedlem av Den utvidede utenrikskomitéen.


== Referanser ==


== Eksterne lenker ==
(no) Åge Konradsen hos Stortinget 
(no) Åge Konradsen hos Norsk senter for forskningsdata
Lena Jensen

Lena Jensen (født 29. januar 1973 i Tromsø) er en norsk politiker (SV). Hun er cand.mag. fra Universitetet i Tromsø med pedagogikk og sosiologi i fagkretsen. Hun var ungdomssekretær i Nei til EU foran folkeavstemningen om norsk medlemskap i 1994. Hun var medlem av Tromsø kommunestyre 1995–2001 og ble innvalgt på Stortinget fra Troms i 2001 og gjenvalgt i 2005 og satt begge periodene i Kirke-, utdannings- og forskningskomiteen. Lena Jensen og SV tapte mandatet fra Troms ved stortingsvalget 2009.
Fra 2010 er Lena Jensen rådgiver i Den norske forleggerforening, daglig leder for Brageprisen, samt var leder i Nasjonalt foreldreutvalg for barnehagene.
Jensen anmeldte Stein-Erik Mattsson og startet den såkalte Pornosladd-saken. Høyesterett frikjente Mattsson. Usladdet pornografi kan selges lovlig i Norge.


== Stortingskomiteer ==
2005–2009 medlem i Kirke-, utdannings- og forskningskomiteen
2005–2009 medlem i Valgkomitéen
2001–2005 medlem i Kirke-, utdannings- og forskningskomiteen


== Referanser ==


== Eksterne lenker ==
(no) Lena Jensen hos Stortinget 
(no) Lena Jensen hos Norsk senter for forskningsdata
Ivar Østberg

Ivar Østberg (født 15. november 1942 i Fredrikstad) er en norsk politiker (KrF). Han ble innvalgt på Stortinget fra Troms i 1997, og møtte i to perioder. Østberg var varaordfører i Harstad 1983–1985.
Etter examen artium fra Kristelig Gymnasium var Østberg lærervikar før han tok lærerutdanning på Oslo lærerskole fra 1968 til 1970. Deretter tok han spesialpedagogikkutdannelse på Statens spesiallærerhøgskole  før han ble rektor innen barne- og ungdomspsykiatri fra 1971 til 1974. Deretter var han spesialpedagog hos PPT Sør-Troms fra 1974 til 1985 før han ble leder av samme kontor i en tiårsperiode. Før han ble valgt inn på Stortinget var han etter å ha tatt audiopedagogikkutdanning fylkesaudiopedagog fra 1995 til 1997.


== Stortingskomitéer ==
2001 – 2005 medlem av Kommunalkomitéen.
1997 – 2001 medlem av Kommunalkomitéen.
1997 – 2001 varamedlem av Valgkomitéen.


== Eksterne lenker ==
(no) Ivar Østberg hos Stortinget 
(no) Ivar Østberg hos Norsk senter for forskningsdata
Louis de Bonald

Louis Gabriel Ambroise, vicomte de Bonald (født 2. oktober 1754 ved Millau i Rouergue (nå Aveyron), død 23. november 1840 samme sted) var en fransk filosof og politiker. Han var en av de fremste talsmennene for en reaksjonær og autoritær konservatisme i perioden etter den franske revolusjon i 1789. Vel så betydningsfulle skulle Bonalds ontologi bli for fransk sosiologi.


== Liv og virke ==


=== Bakgrunn ===
Louis de Bonald ble født inn i en gammel landadelsslekt på familiens château ved Millau i Rouergue. Han ble utdannet ved et katolsk lærested i Juilly og tjenestegjorde i musketerkorpset. 


=== Politisk og offentlig virke ===
I 1785 ble han borgermester i Millau. Han var deputert til stenderforsamlingen i 1789, og dro i landflyktighet til Heidelberg for sin motstand mot revolusjonen i 1791. I Konstanz utgav han i 1796 sitt første betydningsfulle verk, det reaksjonære Theorie du Pouvoir Politique et Religieux dans la Societe Civile Demontree par le Raisonnement et l'Histoire, som ble fordømt av det franske Direktoriet.Bonald fikk etter hvert Napoléons tillatelse til å vende tilbake til Frankrike, men følte seg mistenkeliggjort, og levde stillferdig de første årene. I 1806 redigerte han Mercure de France sammen med François-René de Chateaubriand og Joseph Fiévée. Etter Napoléons fall nøt Bonald derimot «stor gunst under restaurasjonen.» Fra 1815 til 1822 var Bonald valgt til deputertkammeret (underhuset) fra Aveyron, deretter utpekt av kongen til medlem av overhuset. Forbudet mot skilsmisser ble foreslått av Bonald i 1815 og vedtatt i 1816. Han var også sentral i å oppheve pressefriheten i 1822 og etablere en sensurkomité med seg selv som formann. Han trakk seg tilbake fra offentligheten etter julirevolusjonen i 1830 og levde sine siste år på châteauet ved Millau.Bonald var en av de fremste tenkerne innen den teokratiske eller tradisjonalistiske skolen. Blant hans åndsfeller var Joseph de Maistre, Félicité de Lamennais, Pierre-Simon Ballanche og Ferdinand Eckstein.Hans skrifter omhandlet stort sett sosial og politisk filosofi, og kan sies å være fundert på ett utgangspunkt – språkets guddommelige opphav. Som Bonald ofte er sitert på, L'homme pense sa parole avant de parler sa pensée, fritt oversatt, «mannen mener sin tale før han sier sin mening». Det første språket bar i seg kjernen av all sannhet. Bonald var dogmatiker; fra sitt utgangspunkt forsøker han gjennom en strengt logisk deduksjon å bevise Guds eksistens, det guddommelige opphavet, de hellige skriftenes autoritet, og den katolske kirkes ufeilbarlighet.Han var far til kardinal Louis-Jacques-Maurice de Bonald.


== Referanser ==
Synnøve Konglevoll

Synnøve Konglevoll (født 16. juni 1972 i Tromsø) er en norsk politiker (A). Hun satt på Stortinget fra Troms i perioden 1997–2005.
Konglevoll er utdannet Master of Science i Political Economy ved Handelshøyskolen BI (2006). Hun har også en cand.mag.-grad (sosialantropologi mellomfag, statsvitenskap grunnfag) fra UiT 1991-1997.
Synnøve Konglevoll arbeider som rådgiver og koordinator i Norges forskningsråd, med ansvar for demokrati, styring og regionalitet, samt samfunnsvitenskapelig petroleumsforskning.
Hun er gift med senterpartipolitiker Erik Lahnstein, sønn til Anne Enger.
I 2022 ble hun ansatt som generalsekretær i Foreningen for hjertesyke barn.


== Stortingskomitéer ==
2001 – 2005 medlem av Energi- og miljøkomitéen.
2001 – 2005 varamedlem av Valgkomitéen.
1997 – 2001 medlem av Kirke-, utdannings- og forskningskomitéen.
1997 – 2001 varamedlem av Valgkomitéen.


== Referanser ==


== Eksterne lenker ==
(en) Synnøve Konglevoll – kategori av bilder, video eller lyd på Commons 
(no) Synnøve Konglevoll hos Stortinget 
(no) Synnøve Konglevoll hos Norsk senter for forskningsdata 
(en) Synnøve Konglevoll hos Europarådets parlamentarikerforsamling
Atmosfærisk trykk

Med atmosfærisk trykk (eller lufttrykk) menes luftens hydrostatiske trykk på et gitt sted i jordens atmosfære. Det svarer til forholdet mellom tyngden av luftsøylen opp til lufttom høyde over en flate på dette stedet og arealet av flaten.
Lufttrykkgradientene i atmosfæren setter opp luftstrømmer (vinder) av varierende styrkegrad. Disse frakter varme og fuktighet over store avstander og fører til varierende værforhold.


== Enhet ==
Lufttrykket angis ofte i værmeldinger og meteorologisk sammenheng med enheten hektopascal (hPa), altså 100 pascal
Millibar og millimeter kvikksølv er eldre betegnelser som ikke lengre er i bruk. 1 hectopascal er lik 1 millibar (mbar).


== Standardatmosfære ==
Lufttrykket på jorden ved havets overflate er gjennomsnittlig 1 013,25 hPa, som er lik 1 standardatmosfære (symbol: atm), som er lik 760 mm Hg. Lufttrykket avtar med høyden over havet.


== Rekorder ==
Det laveste lufttrykket som er målt ved havoverflaten er 870 hPa. Dette ble målt i sentrum av en tropisk syklon øst for Filippinene, 12. oktober 1979. Det høyeste lufttrykket som er målt på bakkenivå er 1 083 hPa, målt i Agata i Sibir, 31.desember 1968.I Norge er det laveste målte lufttrykk 938,5 hPa, registrert på Skudenes på Karmøy den 20. februar i 1907, og det høyeste målte 1 061 hPa, registrert den 23. januar 1907 i Dalen, Telemark.


== Konvertering ==
Konvertering mellom noen vanlige målemetoder for lufttrykk
1 Bar = 1,0197162 KgF/cm² (kilogram-force per kvadratcentimeter)
1 Bar = 100 000 Pa (pascal)
1 Bar = 1 000 hPa (hektopascal)
1 Bar = 10 N/cm² (newton per kvadratcentimeter)
1 Bar = 14,503774 psi (pounds-force per square inch)
1 Bar = 750,061683 mm Hg (millimeter kvikksølv)
1 Bar = 10,197162 m H2O (meter vann. PS: Dykker du ned til 10 meters dyp vil du ha trykket av en atmosfære og 10 meter vann over deg, totalt ca. 2 Bar.)


== Referanser ==


== Eksterne lenker ==
«U.S. Standard Atmosphere 1976», fra nettsidene til NASA
Bie

Bie kan være:


== Fauna ==
Bier, insektgruppe
Europeisk honningbie, insekt.


== Geografi ==
Bie (Södermanland), svensk tettsted.
Bie, tettsted i Grimstad kommune.
Bié, provins i Angola.


== Personnavn ==
Bie, Ferdinand, friidrettsutøver.
Bie, Emil, prost i Toten prosti.
Bie, Gaute, norsk forfatter.
Bie, Geir, norsk fjernsynsprodusent.
Bie, Jacob Christian Bie, norsk science-fiction forfatter.
Bie Lorentzen, Henriette, blant annet humanist, og en av grunnleggerne av Nansenskolen.
Bie, Kjetil, prosjektleder for fjernsynsprogrammer.
Larssen Bie, Lars Mikael, norsk Stortingsrepresentant 1913-1915.
Melissa, kvinnenavn med opprinnelse i det greske ordet melissa, «bie».
Bie-Larsen, Ola, spiller i ishockeyklubb Kongsvinger Knights.


== Flyplass ==
BIE(KBIE) Beatrice Municipal Airport, IATA-kode for amerikansk flyplass med flygninger til Beatrice og Nebraska.


== Organisasjoner ==
BIE – Bureau International des Expositions, det offisielle organet for godkjenning av verdensutstillinger.


== Historiske hendelser ==
Bieslaget – Slaget ved Tanga, første slag under første verdenskrig mellom britiske og tyske styrker på det afrikanske kontinentet.
Chaff

Chaff er et engelsk uttrykk for en anti-radar teknikk hvor fly eller andre mål sprer ut en sky av små, tynne biter av aluminium eller plast. Disse blir til støy for en radar som gjør det vanskelig å skille mellom chaff og andre objekter i luften.
Chaff er idag sammen med narrebluss den mest anvendte formen for selvbeskyttelse på militære fly og helikoptre. Chaff er elektrisk ledende folie eller fiber som forstyrrer radarsystemer. Andre motmidler for selvbeskyttelse som benyttes mot varmesøkende missiler er rundstrålende jammere og direktive jammere.
Chaff ble for første gang brukt under andre verdenskrig, men brukes i dag mest mot radarsøkende raketter.


== Se også ==
Flare
Lodovico Altieri

Lodovico Altieri (født 17. juli 1805 i Roma, død 11. august 1867 i Albano i Kirkestaten) var en av den katolske kirkes kardinaler. Han var tilknyttet Den romerske kurie, blant annet som prefekt for Indekskongregasjonen fra 1861.
Han ble kreert in pectore til kardinal i desember 1840 av pave Gregor XVI, utnevnelsen publisert i april 1845; han fill Santa Maria in Portico som sin titulus.
Han deltok ved konklavet 1846 som valgte pave Pius IX.
Under en koleraepidemi som rammet hans suburbikarbispedømme Albano pleiet han de syke og døende, og pådro seg selv sykdommen, og døde av den.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santorio (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Giovanni Carlo Boschi (1715-1788) *1760
Kardinal Bartolomeo Pacca (1756-1844) *1786
Pave Gregor XVI (1765-1846) *1831
Kardinal Lodovico Altieri (1805-1867) *1836


== Referanser ==


== Eksterne lenker ==
The Cardinals of the Holy Roman Church